

**ОБЩИНА ВЕЛИКИ ПРЕСЛАВ**

**ОБЩИНСКА АДМИНИСТРАЦИЯ ВЕЛИКИ ПРЕСЛАВ**

**Д-р АЛЕКСАНДЪР ГОРЧЕВ**

**/доктор по история/**

**ДА ПРОДЪЛЖИМ ПЪТЯ**

**ПРОГРАМА ЗА УПРАВЛЕНИЕ НА ОБЩИНА ВЕЛИКИ ПРЕСЛАВ**

**2015 - 2019 година**

**Уважаеми съграждани,**

**Програмата за управление на мандат 2015 – 2019 год.** е базирана на

предизборната платформа, с която получих подкрепата на 66 % от избирателите на общината ни, като към нея са включени също ангажиментите, които поех по време на изборната кампания. Сега, по време на мандата, мой дълг е да работя за нейната реализация и по този начин да отговоря на даденото ми от вас доверие.

**Тази програма е „ пътната карта“** , по която ще се движим напред през следващите няколко години, за да постигнем общите ни цели – община В.Преслав да продължава да се превръща в още по-добър за живеене и работа град. Представлява отворен документ, който може да бъде допълван и развиван в процеса на изпълнение, защото задължението на местната власт е да бъде в непрекъснат диалог с хората за създаване на качествена местна политика.

**Програмата е средносрочен планов документ**, изготвена на основание чл. 44, ал. 5 от Закона за местното самоуправление и местната администрация за срок от 4 години. Тя е съобразена е с основните цели и приоритети на местното и регионално развитие в периода 2014– 2020 г. и е обвързана с всички действащи стратегически, финансови, технически и нормативни документи на община В.Преслав. Програмата трябва да се разглежда съвместно с Националния план за развитие, със Стратегията за развитие на Област Шумен и Общинския план за развитие на община Велики Преслав (2014 – 2020 г.), с Регионалния план за развитие на СИРП, с Оперативните програми, с бюджетните рамки, както и с приеманите от Народното събрание и от Общинския съвет стратегии в отделни сфери.

**При реализиране на програмата за управление** аз и моят екип ще продължим успешното партньорство и взаимодействие с Националното сдружение на общините в Република България; Фондацията за реформа в местното самоуправление, Сдружение на председателите на общинските съвети; Сдружения и неправителствени организации от общината; центрове за професионално обучение. Ще търсим побратимяване с градове от ЕС, Русия и други страни за да обменяме добри практики и идеи.

**Уважаеми съграждани,**

**Уважаеми общински съветници,**

Осъзнавам високите обществени очаквания и поемам отговорност да работя за развитието и по-доброто бъдеще на община В.Преслав. Вярвам, че заедно ще се справим с пречките и трудностите и ще бъдем удовлетворени от резултатите, които ще постигнем с общи усилия.

**ПРЕДЛАГАМЕ ДА РЕАЛИЗИРАМЕ ТОЗИ МАНДАТ НА УПРАВЛЕНИЕ,** като сеангажираме с постигането на следните по-важни **цели:**

* **Продължаване** подобряване условията на живот във всички социални сфери и във всички населени места на общината;
* **Качествено**  по-добра градска и селска инфраструктура, облик и привлекателност на град В. Преслав и населените места;
* **Създаване** на още по-благоприятни условия за инициативните, за инвеститорите, за работещите в селското стопанство, търговията и услугите на територията на общината;
* **Модернизиране** и утвръждаване на здравната, образователната, социалната и културна сфера на територията на общината;
* **Решително** подобряване на обществения ред и сигурност;
* **Съхраняване** на природните дадености и оптималното им използване за развитието на туризма и добрата среда за живот и отдих на хората от общината;
* **Интеграция** на групите в неравностойно положение чрез социални мерки и европейски програми;
* **Създаване** на условия за развитие на Велики Преслав като туристически център за исторически и културен туризъм;
* **Равни** възможности за младите хора, достъпен спорт за всички;
* **Инвестиции** в хората;

**В РАБОТАТА СИ ЩЕ СЕ ПРИДЪРЖАМЕ КЪМ СЛЕДНИТЕ ПРИНЦИПИ:**

* **Отговорно** отношение към проблемите на града и гражданите;
* **Спазване** на закона, зачитане на морала;
* **Активен** диалог с гражданите за развитието на града;
* **Максимална ефективност** и резултати на провежданите дейности, изпълнение на капиталовата програма с осезаема обществена полза от реализацията им;
* **Активна работа** за усвояване на средства от приложимите за общината програми финансирани от европейски и други фондове;
* **Прозрачност,** отговорност и контрол при управлението на общинската собственост;
* **Откритост,** отчетност и гарантиране на обществения интерес при разходване на общинския бюджет;
* **Партньорство** с бизнеса, неправителствения сектор, междуобщинско, междурeгионално сътрудничество;

**ЗА ПОСТИГАНЕ НА ЦЕЛИТЕ И СПАЗВАЙКИ ЗАЛОЖЕНИТЕ ПРИНЦИПИ РАБОТИМ ЗА:**

***I. ПО-ДОБРА ГРАДСКА И СЕЛСКА ИНФРАСТРУКТУРА, ОБЛИК И ПРИВЛЕКАТЕЛНОСТ НА ГРАД ВЕЛИКИ ПРЕСЛАВ, И НАСЕЛЕНИТЕ МЕСТА В ОБЩИНАТА; ПРЕВАНТИВНИ МЕРКИ СРЕЩУ ПРИРОДНИ БЕДСТВИЯ И АВАРИ НА ТЕРИТОРИЯТА НА ОБЩИНА ВЕЛИКИ ПРЕСЛАВ;***

Ние показахме, че можем да работим успешно и ефективно със структурните фондове и европейските програми в интерес на хората. Ще продължим по този път, който осигурява висока степен на задоволяване на потребностите на местната общност и цената на бъдещи услуги. Смятаме за наш приоритет по-нататъшно подобряване уличната и В и К инфраструктура и тази на образователните, културните, спортните и социалните институции. Предлагаме **да работим за:**

* Актуализация на готови проекти за реконструкция и рехабилитация на съществуващи общински пътища, улици, тротоари и В и К съоръженията в града и селата . Поетапен ремонт на уличната мрежа в града и населените места - чрез средства от общинския бюджет, целеви капиталови разходи и по Програмата за Развитие на Селските Региони /ПРСР 2014-2020/ , др. форми на финансиране за 2016-2019 г.

|  |  |
| --- | --- |
| Ул.“ Иван Момов“, гр. В.Преслав | Тротоари, бордюри, асфалт, маркировка и знаци |
| Ул.“ П.Волов “, гр. В.Преслав | Водопровод , тротоари, бордюри, асфалт, маркировка и знаци |
| Ул.“ П.Яворов“, гр. В.Преслав | Водопровод , тротоари, бордюри, асфалт, маркировка и знаци |
| Ул.“Ал. Стамболийски“, гр. В.Преслав  /от пресечка ул. Хан Омуртаг“ до ул.“Хр.Ботев“/ | Водопровод, бордюри, асфалт, маркировка и знаци |
| ул.“Л.Каравелов“ , гр.В.Преслав | Водопровод , тротоари, бордюри, асфалт, маркировка и знаци |
| ул.“ Отец Паисий “ , гр.В.Преслав | Водопровод, Бордюри, асфалт, маркировка и знаци |
| ул.“ Йоан Екзарх “ , гр.В.Преслав | Водопровод , Бордюри, асфалт, маркировка и знаци |
| ул. “Лозарска“ , гр.В.Преслав | Водопровод , Бордюри, асфалт, маркировка и знаци |
| ул.“ Ст. Керчев“ , гр.В.Преслав | Тротоари, бордюри, асфалт, маркировка и знаци |
| ул.“ Ч. Мостич “ , гр.В.Преслав | Водопровод , Асфалт, маркировка и знаци |
| Ул.“ Патлейна“, гр. В.Преслав | Водопровод , тротоари, бордюри, асфалт, маркировка и знаци |
| ул.“ Н.Петков “ , с.Златар | Бордюри, асфалт, маркировка и знаци |
| ул.“ Бузлуджа “ , с.Миланово | Бордюри, асфалт, маркировка и знаци |
|  |  |
| ул.“Презвитер Козма“, гр.В.Преслав | Водопровод , тротоари, бордюри, асфалт, маркировка и знаци |
| ул.“Стефан Стойчев“, с.Драгоево | Водопровод , тротоари, бордюри, асфалт, маркировка и знаци |
| **Рехабилитация на общински пътища** |  |
| SHU 1008 „II-74 – Промишлена зона – I-7“ | Банкети, канавки, асфалтови работи, бордюри, маркировка, знаци |
| SHU 1-7 „ В.Преслав- разклон с. Хан Крум-ж.п. прелез “ | Банкети, канавки, еластична ограда, водостоци, асфалтови работи, бордюри, маркировка, знаци |
| Изграждане на нов пътен участък с дължина 70,00 м при ЖП прелез на км 423+230-с.Хан Крум по път TGV -1167 Надарево-Кочово-Осмар-Троица-Хан Крум-І-7 | Банкети, канавки, еластична ограда, водостоци, асфалтови работи, бордюри, маркировка, знаци |
| ОР по път SHU-1190( ІІІ-7302-Златар-Суха река-Салманово) с обща дължина 4680,00 м / от км 1 130 | Банкети, канавки, асфалтови работи, маркировка, знаци |
| ОР път TGV-1167 Надарево-Кочово-Осмар-Троица-Хан Крум-І-7 /до прелез с. Кочово/ | Банкети, канавки, водостоци, асфалтови работи, маркировка, знаци |

* Изготвяне технически проекти за изграждане, реконструкция и рехабилитация на водоснабдителни системи и съоръжения в агломерации с под 2 000 е.ж. - 2017 г.
* Интегриран проект за В и К инфраструктура и осъществяване връзка с водоснабдителна система „Тича“ от МФОС гр.Велики Преслав до с. Драгоево, Мокреш, Миланово, Златар и Суха река - 2016-2018 г..
* Определяне на площадка за декомпресиран газ и стартиране на проект за газификация на града -2016 г. ;
* Ремонт на общински сгради, в които се предоставят обществени услуги, с цел подобряване на тяхната енергийна ефективност - Общинска администрация В.Преслав, кметства по селата;
* Реконструкция, ремонт и закупуване на оборудване и обзавеждане на обекти, свързани с културния живот в общината в т.ч. НЧ и по готов проект за НЧ „Развитие 1874“ гр. В.Преслав; АМ „Велики Преслав“;
* Ремонт, оборудване и обзавеждане на общинска образователна инфраструктура с местно значение, ремонт на детските и спортни съоражения - 2016-2018 г.

|  |  |
| --- | --- |
| Детска градина „Снежанка”-гр.Велики Преслав, идентификатор-58222.495.936; | Полагане на специални настилки и монтаж на детски съоръжения. |
| Детска градина „Снежанка”-филиал -гр.Велики Преслав, идентификатор-58222.495.1017; | Полагане на специални настилки и монтаж на детски съоръжения. |
| Детска градина –с.Миланово, УПИ-І, кв.26; | Полагане на специални настилки и монтаж на детски съоръжения. |
| Детска градина –с.Троица, УПИ-VІІІ, кв.13; | Полагане на специални настилки и монтаж на детски съоръжения. |

* Използване възможностите на програма „Лидер“ за програмен период 2014 - 2020 г. и осъществяване малки проекти в сферата на образованието, социалните дейности, спорта и туристическата инфраструктура за 2016-2019 г.;
* Развитие и подобряване на пътната сигнализация за по- висока сигурност и по- добра ориентация.
* Подмяна или поставяне, където е необходимо на двуезични табели (BG/EN) за указване на местоположението и посоките.
* Предвиждане и очертаване на още паркоместа в централната градска зона.
* Подобряване и разширяване на системата за видео наблюдение.

**Как ще постигаме това:**

* Чрез стриктно спазване на приетия Общ устройствен план 2016 г.
* Максимална прозрачност при всички общински и частни инвестиционни инициативи;
* Публичност при реализация на големи строителни обекти и подобряване на общинския и граждански контрол;
* Продължаваме реновирането на градски парк и зелените площи в населените места;
* Продължаване на реконструкцията и рехабилитацията на В и К системи, тротоари и площи за отдих;
* Развиване на системата от паркиране в града и населените места;
* Осигуряване на административна подкрепа за енергоспестяващи мерки в общински и частни сгради;
* Поддържане на постоянни данни за състоянието на опасните речни корита и язовири на територията на общината;
* Планово почистване на коригираните и некоригираните речни корита, преминаващи през населените места;

***II. ЗА ЧИСТА И ЗЕЛЕНА ОБЩИНСКА СИСТЕМА***

За поддържане чистотата и зелената система на населените места и град Велики Преслав **работим за:**

* Ликвидиране на локалните сметища на цялата територия на общината;
* Стартиране на сепарирането на отпадъците в изградената система за разделяне и сепариране на битови отпадъци от Регионалното сдружение за управление на отпадъците – 01.01.2016 г.;
* Довършване на биологичната рекултивация на общинското сметище на гр. В.Преслав – 2015- 2017 г.;
* Използването на водата като стратегически ресурс на общината и търсене на нови водоизточници като алтернатива на досегашният от яз. Тича;
* Продължаване овладяването на популацията на безстопанствените кучета 2016-2019 г.;
* Продължаване доставката на съдове за разделно събиране на отпадъци и провеждане на разяснителна кампания в ЦДГ, ОУ, СОУ, професионалните училища и институции;
* Разширяване на системата за разделно събиране на отпадъците на терторията на цялата община.
* Изграждане на съвременна, отговаряща на европейските стандарти, система за оползотворяване на зелени отпадъци от паркове и градини;
* Ефективно използване на общинския горски фонд на база договор с ДГС „ В.Преслав“ 2016-2019 г. ;

**Как ще постигаме това:**

* Продължаване на реконструкцията и рехабилитацията на В и К системи и площи за отдих;
* Продължаване на търсене на място за нов приют за бездомните кучета и кастрация на същите- 2016-2017 г. ; Информационна кампания за осиновяване на кучета;
* Ново проектиране на потенциално опасни участъци от реки и реализация на проектите за предотвратяване на бедствия и аварии на територията на Община В.Преслав – 2016 -2019 г. ;
* Програма за морфологичен анализ на отпадъците и разделното им събиране;
* Сключване на нови договори за разделно събиране на отпадъците;
* Програма за залесяване на общински територии и гори;

***II. ЗАЕТОСТ И ДОХОДИ НА ГРАЖДАНИ***

В непрекъснато променящата се икономическа ситуация в страната и общината ние ще съдействаме за по-голяма устойчива заетост и за повече доходи за граждани през 2016-2019 г. **Работим за:**

* Създаване в информационния център на общината гише - местен бизнес;
* Подобряване инфраструктурата в индустриалната зона и населени места с потенциал за работа 2015-2019 г.;
* Подпомагаме дейности, които инвестират в усилията за обединяване на дребни производители в кооперации, особено в селското стопан-ство;
* Привличане на инвеститори на територията на общината чрез предлагане на данъчни облекчения;
* Развитие на екологично селско-стопанство и производство на екологично чисти продукти;
* Окончателно решаване проблемите по възстановяване на земите предоставени в миналото по параграф 4 от ЗПСЗЗ -2016-2018 г.;
* Създаване на общински социални предприятия в сътрудничество с юридически лица с нестопанска цел и осигуряване заетост на хора в неравностойно положение ;
* Разширяване на дейността на ЕООД „ Благостройство и Комунално Строителство ” с прехвърляне на дейности по поддръжка на улично осветление, строителство и др. за уве-личаване заетостта;
* Активна политика и усвояване на средства по мерките за намаляване на безработицата в сътрудничество с БТ.
* Още по-ефективно обслужване на жителите на община В.Преслав от Общинска администрация и създаване на още по-благоприятна да-нъчна среда на местно ниво - разумни наеми на общински имоти, земя, които да стимулират малкия и среден бизнес;
* Подпомагаме ранното професионално ориентиране в съответствие с потребностите на местната икономика;
* Промяна в транспортната схема и осигуряване на транспорт до всяко населено място най-малко два пъти дневно;

**Как ще постигаме това:**

* Предлагаме прозрачни и стабилни общински финанси през четирите години на управленския мандат -2015- 2019 г. ;
* Диалог между общината и бизнеса и предприемачите чрез „Съвет за бизнес икономика“ в общината;
* Изготвяне на маркетингова стратегия, която цели да развие селския, исторически и културен туризъм на територията на общината спрямо съвременните изисквания в сектора;
* Подпомагане на земеделски производители, чрез отдаване под наем и аренда на земеделски земи, мери и пасища от общински поземлен фонд със задължението да се стопанисват в добро земеделско и екологично състояние 2016-2019 г.;
* Работим активно по програмите на ЕС за развитие от програмен период 2014-2020 г.;

1. ***СОЦИАЛНО АНГАЖИРАНА ОБЩИНА***

В общество на изразено неравенство смятаме, че община като В.Преслав трябва още повече да се ангажира с най-наболелите въпроси, а именно – с бедността, обезверяването, трайно безработните, хората с неравностойно положение, възрастните и болните. **Затова ще работим за:**

* + За подобряване и разширяване дейността на домашен социален патронаж в населените места вкл. и с използване на възможностите на европейските програми 2016-2019 г. ;
  + Развитие на нови услуги - медицински, по поддръжка и обслужване за възрастните по домовете на основа проект „Създаване почасови интегрирани социални услуги в Община В. Преслав 2015- 2018 г.“
  + Изграждане на дневни центрове за възрастни с възможност за рехабилитация и получаване на храна- 2017-2019 г. ;
  + Разширяване целевата група за прием в „Наблюдавано жилище“ и броя на лицата ползващи „Център за социална рехабилитация“- 2015-2019 година.
  + Разширяване обхвата и развитие на приемна грижа за изоставени деца без родителски грижи и на тези с увреждания за да имат равен шанс за развитие до 2019 г.;
  + Разширяване дейността на Семейно-консултативния център като елемент на грижа за деца и родители в общината и общини Върбица и Смядово 2016 -2018 г.;
  + Разглеждане възможността и планиране на средства за стимулиране и подпомагане при раждане на дете и отговорно родителство – с приемането на бюджет на Община В. Преслав за 2017 г. и следващите години;

**Как ще постигаме това:**

* Модернизираме и разширяване на сега съществуващите социални услуги ;
* При подходящо финансиране изграждане на дневни центрове за възрастни хора;
* Разширяване дейността и финансирането на съществуващите пенсионерски и клубове на инвалида и слепите в общината;
* Изграждане на максимално достъпна среда за инвалиди и пенсионери ;
* Продължаване инициативата „Топъл обяд“;

***IV. ДОСТЪПНО ЗДРАВЕОПАЗВАНЕ ЗА ВСЕКИ***

Поемаме ангажимент за по-нататъшно подпомагане на местното здравеопазване, включващо дейността на личните лекари, стоматолози, рехабилитацията на ЦСНП, МБАЛ „ Велики Преслав“ ЕООД.

**Ще работим за:**

* Противопоставяне на опитите на закриване на МБАЛ в предвид нуждите от медицинско обслужване на хората от населените места в общината и на съседните общини и в съответствие със здравната стратегия на Област Шумен доказваща недофинансиране и недостиг на стационарни легла;
* Използване на възможностите за разкриване отделение/легла за долекуване и продължително лечение при осигуряване финансиране от държавата – 2016-2017 г.;
* Осъществяване на възможности за енергийно обследване и рехабилитация на МБАЛ с оглед на енергийна ефективност на сградата и модернизация на същата -2016 г.;
* Институционална подкрепа за рехабилитацията на ЦСНП - филиал Велики Преслав 2016- 2018 г.;
* Подкрепа от местната власт за осигуряване на по-добри медицински услуги в училищата- с бюджетни средства за периода до 2019 г. ;
* Разработване на програми за превенция на рисково поведение за здравето по отношение употребата на дрога, алкохол и тютюневи изделия като се отдели специално внимание на превантивните мерки за подрастващото поколение.
* Засилване разпространението на информация, целяща здравно ограмотяване и повишаване на здравния самоконтрол сред населението на общината.

**Как ще постигаме това:**

* Разумна здравна стратегия до 2019 г.;
* Подпомагане на МБАЛ „ В.Преслав“ ЕООД с финансова, административна и институционална подкрепа;
* Търсене на възможности за рехабилитация на МБАЛ и здравни служби в населени места с потенциал и прираст на населението;
* Административно подпомагане на личните лекари, стоматолози и такива в изболничната помощ;

***V. ОБРАЗОВАНИЕ ЗА ВСЯКО ДЕТЕ И ЮНОША***

Ние сме се стремили и ще се стремим към подобряване на качеството в общинските образователни и възпитателни системи - общински и професионални училища, ЦДГ, ДЯ и за подобряване на материалната база в тях. **Ще полагаме усилия за:**

* Подобряване условията за работа вкл. и материалната база на общинските училища, детски градини и подпомагане на съществуващите професионални училища 2016-2018 г.;
* Ние сме против закриването на училища, ако в тях има необходимия минимален брой деца;
* За създаване на библиотечни фондове от учебници и помагала за ученици над осми клас 2016-2019 г.;
* За непрекъснато подобряване на материалната база и повишаване на квалификацията на учители, възпитатели и служители;
* За подкрепа на талантливи деца, чрез отпускане на стипендии и годишни награди 2017-20119 г. ;
* За пряко взаимодействие на образователните структури, институции и бизнеса, чрез включването му в определяне видовете и броя специалности, съобразени с местните особености;
* За учене през целия живот 2015 – 2019 г.;
* Подкрепа за детски градини и училища, в които се интегрират деца от ромски произход /приоритетно осигуряване на целодневна организация на учебен процес, извънкласни форми на работа, подкрепа за реализиране на училищни проекти

**Как ще постигаме това:**

* Запознаване с новата нормативна база в образованието – ЗНП, ППЗНП, държавните стандарти в образованието и др. документи ;
* Анализ и преценка на съществуващата образователна система в Общината;
* Създаване условия за използване на съвременните информационни и комуникационни технологии в училищата;
* Подготовка, квалификации и подпомагане на квалификацията на заетите в сферите на образованието;
* Разглеждане възможностите за въвеждане на делегирани бюджети в ЦДГ;

***VI. ОПАЗВАНЕ И ПО-НАТАТЪШНО РАЗВИТИЕ И ПОДКРЕПА ЗА КУЛТУРАТА, ТУРИЗМА, СПОРТА***

Община В.Преслав винаги е имала шанс да бъде едно притегателно място със силно културно-историческо присъствие в региона, страната, а и в чужбина. Археологическите, историческите и природните дадености благоприятелствуват за повсеместно, устойчиво развитие на туризма, спорта. Ето защо искаме и **ще работим за:**

* Уреждане статута и правото на Община В.Преслав да управлява своето културно наследство, което е и национално - определяне на точни граници на ИАР „ В.Преслав“ ; Продължаване на договора за стопанисване и управление на археологическия резерват – 2016 г.
* Разширяване обхвата на достъпните археологически паметници в общината - дворцов град, м. „Патлейна“, скалните манастири с. Осмар- Троица, археологическото наследство в границите на Аул Кан Омуртаг в с. Хан Крум и място за поклонение и отдаване на почит на основателя на Крумовата династия;
* Използване възможностите на ОП „ Региони в разтеж“ 2014-2020 г. в частта за развитие на туристическите атракции, консервация и реставрация на т.нар. „Южен сектор“ на дворцовия град за реставрация на крепостната стена и южната порта с подходящо атрактивно осветление; Изграждане на посетителски център с покрита макетна възстановка; Схеми по ОП РЧР, МК, Норвежки фонд и др. в периода- 2016-2018 г.
* Изграждане, закупуване на оборудване и обзавеждане на центровете за изкуство и занаяти с туристическа цел, на съоръжения за туристически атракции, които са свързани с местното природно, средновековно и културно- историческо наследство- възможности на МИГ по програма „ Лидер“ 2016-2019 г.;
* Проектиране и рехабилитация на спортните съоръжения в градски парк – стадион, спортни площадки и създаване на нови такива 2016-2018 г.;
* Разработване на График “Равни в спорта” за определяне възможностите за ползване на общинските спортни бази и съоръженията както за училищата и детските градини, така и за всички останали граждани.
* Ремонтиране и модернизиране на съществуващата спортна база в училищата и създаване на организация за нейното по-пълноценно използване;
* Насърчаване инвестициите в спорта и използване на публично – частното партньорство за ефективно управление на спортните обекти;
* Рекламиране на съществуващите дегустационни центрове (с участието на останалите центрове на винарската промишленост в региона – Търговище, Варна и др.) чрез създаване на конкретни форми и пунктове за дегустация и консумация на екопродукти, места за лов и риболов, екопътеки и екомаршрути, археологическо училище на терен и др.;
* Пълна рехабилитация на туристическа хижа „ Патлейна“ и инфраструктурата до нея;
* Използване на природните дадености вкл. и река Камчия за зони за отдих;
* Подпомагане на реконструкцията и ремонта на съществуващите религиозни храмове и територията около тях- 2016- 2019 г.;

**Как ще постигаме това:**

* Работа по европейски програми и не само в областта на културата и културното наследство;
* Обогатяване съдържанието на Културния календар на Община В.Преслав;
* Повишаване атрактивността на ИАР „В.Преслав“ и историческите места и паметници в града и общината;
* Подобряване на музейната среда във Общински археологически музей „ В.Преслав“
* Изработване методика за финансиране на творчески проекти и организации, НЧ и училища и отпускане на допълнителни субсидии;
* Подпомагане на училища и читалища за кандидатстване по европейски програми за периода 2016- 2018 г.;
* Активно подпомагане на спортните клубове и спорт за всички- административно, финансово ;

***VII. ПОДОБРЯВАНЕ И УСЪВЪРШЕНСТВАНЕ СИСТЕМАТА ЗА УСЛУГИ НА ГРАЖДАНИТЕ И БИЗНЕСА***

Основната задача, която си поставяме през следващите четири години е повишаване още повече на доверието, ефективността, минимална загуба на време и средства при извършване на административни услуги. **Ще работим за:**

* За полезна и адекватна структурата на общинската администрация,

съобразена с потребностите и изискванията на гражданите и максимално ефективна при провеждането на планираните политики;

* Въвеждане на модули от деловодната система с цел подобряване работата на общинска администрация и другите, свързани с нея структури 2016-2019 г.;
* Разширяване на количеството предлагани е-услуги и цялостното об-служване по електронен път (транзакция – доставка и разлащане);
* Пълноценно използване капацитета на дългогодишните специалисти;
* Създаване звено за общински проекти и програми и максимално развитие капацитета на експертите за усвояване на средствата от Структурните фондове на ЕС 2016 г. и други програми ;
* Пряко взаимодействие между ръководството на Общината и екипа на правителството по актуални общински приоритети и за разреша-ването на значими обществени проблеми през периода 2016-2019 г..
* Създаване на преференциални е-услуги за бизнеса и съкращаване на

времето за обслужване до минимум, чрез гише на предприемача ;

* Създаване на адекватна и реална система за обратна връзка със сайта на общината;
* Превеждане на информацията на общинския сайт на английски и об-

новяването му с актуална информация и е-приложения за популяри-

зиране на туристическия, културен и бизнес потенциал на интерак-

тивни карти, дигитален архив, бази данни и т.н. –до 2019 г.;

* Активно участие и осигуряване на средства за реализация на тези

дейности по оперативните програми „Административен капацитет“ и

„ Развитие на човешките ресурси “

* Диалог с гражданите при формирането и реализирането на общинските политики чрез обществени допитвания и годишни отчети пред общността;
* Формиране на обществени съвети и местни групи за действие при проучване и реализиране на граждански инициативи за развитие на бизнеса, услугите и благоустрояването в общините.

**Как ще постигаме това:**

* Привличане на качествени специалисти в общинската администрация, включително и чрез използване на всички възможнимеханизми за осигуряване на допълнително заплащане;
* Създаване на програма за студентски практики с предимство при последващо назначаване на работа 2016-2019 г.;
* Решително подобряване на взаимодействието между кметската ад-министрация и Общинския съвет в обществен интерес;
* Създаване на преференциални е-услуги за бизнеса и съкращаване на
* времето за обслужване до минимум, чрез гише на предприемача ;
* Създаване на адекватна и реална система за обратна връзка със сайта на общината;

**Желая и вярвам, че заедно можем да продължим започнатото към по-добро в живота на община Велики Преслав. Убеден съм, че в община В. Преслав младите икономически активни граждани ще намерят реализация на своите таланти, на своите сили, способности и мечти.**

**КМЕТ**

**ОБЩИНА ВЕЛИКИ ПРЕСЛАВ**

***Д-р АЛЕКСАНДЪР ГОРЧЕВ***